कर्नाटक के आबकारी मंत्री सतीश जरकिरोली का नाम कारोबार की दुनिया में भी इज्जत से लिया जाता है. इस की एक वजह उन के कारोबार का सालाना टर्नओवर 600 करोड़ रुपए से भी ज्यादा का होना है, वह भी उस सूरत में जब वे लक्ष्मीपूजा नहीं करते, यानी नास्तिक हैं. बीती 8 दिसंबर की रात सतीश जरकिरोली कर्नाटक में सदाशिव नगर के सब से पुराने श्मशान वैकुंठधाम में थे और उन्होंने रात्रिभोज भी वहीं लिया. मंशा नेक थी कि लोगों के दिलोदिमाग में श्मशान को ले कर अंधविश्वास व गलतफहमियां दूर हों. गौरतलब है कि उन्होंने विधानसभा में अंधविश्वास विरोधी विधेयक लाने का समर्थन भी किया है. उम्मीद है इस श्मशान डिनर का वाजिब असर पड़ेगा पर बड़ी जरूरत औघडि़यों और तांत्रिकों से सावधान रहने की भी है.